Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: jelképeinek és a Magyar Köztársaságra utaló elnevezésnek a használatáról szóló 1995. évi LXXXIII. törvény alapján
Paragraph Index: 430

11. A mûsorszolgáltatóknak a választási kampányban való közremûködésérõl az általános szabályok között a Ve. 44–44/A. §-ai, míg az egyes választásokra vonatkozó különleges rendelkezések között a 93. § (az országgyûlési képviselõk választása) és a 106. § (a helyi önkormányzati képviselõk és polgármesterek választása) szólnak. Ezek nem állapítanak meg speciális szabályokat a mûsorszolgáltatóknak a kampánycsend alatti magatartására. Ebbõl következõen valamennyi választás tekintetében, mind az országos, mind a regionális, mind a helyi mûsorszolgáltatók kampánycsend alatti mûködésére a Ve. 41. §-ában foglaltak az irányadók, figyelemmel a 6. pontban foglaltakra is. A mûsornak, illetõleg az információszolgáltatásnak a választással való összefüggését, továbbá a választópolgárok választói akaratának befolyásolásra való alkalmasságát azonban minden esetben az adott választásra vonatkoztatva kell vizsgálni. Kampánycsendsértés csak akkor állapítható meg, ha a mûsor (információszolgáltatás) az adott választással közvetlen összefüggésben áll, és tartalma az adott választás tekintetében – objektíve – alkalmas a választói akarat befolyásolására.

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes